recursal/SuperWikiNEXT-32B huggingface dataset:
**นางสีไว** **นางสีไวย** หรือ **นางแก้วสีไว** เป็นภาพจิตรกรรมฝาผนังภายในวัดภูมินทร์ จังหวัดน่าน ผลงานของหนานบัวผัน จิตรกรพื้นถิ่นเชื้อสายไทลื้อ ภาพดังกล่าวเป็นภาพนางสีไวตัวละครจากเรื่อง *คัทธณะกุมารชาดก* โดยภาพแสดงให้เห็นถึงการแต่งกายของสตรีน่านในอดีต 

เช่นเดียวกับ *ปู่ม่านย่าม่าน* ภาพนางสีไวก็เป็นหนึ่งในภาพที่มีชื่อเสียงด้วยความงดงามอ่อนช้อยที่ถ่ายทอดอารมณ์และความงามของหญิงสาว จนได้สมญาว่าเป็น "โมนาลิซาเมืองไทย" หรือ "โมนาลิซาเมืองน่าน" ก็ว่า

ประวัติ
-------

นางสีไว เป็นหนึ่งในงานจิตรกรรมฝาผนังถูกวาดขึ้นช่วงปี พ.ศ. 2410-2417 ระหว่างการบูรณะซ่อมแซมวัดภูมินทร์ในสมัยเจ้าอนันตฤทธิวรเดชครองเมืองน่าน ซึ่งตรงกับปลายรัชสมัยพระบาทสมเด็จพระจอมเกล้าเจ้าอยู่หัว ซึ่งภาพจิตรกรรมส่วนใหญ่จะเป็นเรื่องราวในชาดก และแสดงให้เห็นถึงวิถีชีวิตของชาวน่านในอดีต โดย "นางสีไว" ถูกเขียนอยู่บนผนังล่างสุดติดกับประตูตะวันออก นับว่าภาพดังกล่าวมีความงดงามมากมีความประณีตทั้งฝีมือและอารมณ์ภาพ อันแสดงให้เห็นถึงการออกนอกกรอบหรือความอยากหลุดพ้นออกจากกรอบการเขียนเล่าเรื่องชาดกของหนานบัวผัน

นางสีไวอยู่ในอิริยาบถที่กำลังเกล้าผมขึ้นเหนือศีรษะและตกแต่งมวยผมด้วยดอกไม้สีสดใส ที่ใบหูใส่ม้วนทอง เปลือยอก มีเพียงผ้าคล้องคอไพล่ชายไปด้านหลัง สมเจตน์ วิมลเกษม ได้นำคำกลอนจาก *วรรณพราหมณ์ชาดก* มาบรรยายความงามของนางสีไวว่า "คิ้วโก่งค้อม แวดอ้อมตาขำ เหมือนจันทร์เดือนแรม สิบสองค่ำใต้ ริมปากออนแดง เหมือนแสงก๊อไต้ หยังมางามวิไล เลิศล้ำ" แปลเป็นไทยว่า "คิ้วโก่งโค้งเหมือนจันทร์แรม 12 ค่ำ ริมปากแดงจิ้มลิ้มนวลเหมือนแสงทับทิม ทำไมถึงงามได้เช่นนี้"

อ้างอิง
-------

1. 1 2  วินัย ปราบริปู. (11 กันยายน 2551). "อัตลักษณ์ที่แตกต่างของศิลปินนิรนามและภาพประวัติศาสตร์ที่ทำใจลำบาก". *ศิลปวัฒนธรรม*. 29:11, หน้า 44
2. ↑  จิรศักดิ์ เดชวงค์ญา. "จิตรกรรมฝาผนังวัดภูมินทร์ จังหวัดน่าน: การศึกษาครั้งล่าสุด". เมืองโบราณ. คลังข้อมูลเก่าเก็บจากแหล่งเดิมเมื่อ 2021-04-11. สืบค้นเมื่อ 8 มกราคม 2557. `{{cite web}}`: ตรวจสอบค่าวันที่ใน: `|accessdate=` (help)
3. 1 2 3  "หวั่นภาพจิตรกรรม 'วัดภูมินทร์-น่าน' สูญ นักท่องเที่ยวจี้รัฐเร่งบูรณะคืนชีพ". อิศรา. 19 ตุลาคม 2556. สืบค้นเมื่อ 8 มกราคม 2557. `{{cite web}}`: ตรวจสอบค่าวันที่ใน: `|accessdate=` (help)
4. ↑  "จากน่านสู่เดียนเบียนฟู เปิดประตูสู่อินโดจีน ตอน 1 : มนต์เมืองน่าน". ASTVผู้จัดการออนไลน์. 8 มกราคม 2551. สืบค้นเมื่อ 8 มกราคม 2557. `{{cite web}}`: ตรวจสอบค่าวันที่ใน: `|accessdate=` (help)[*ลิงก์เสีย*]
5. 1 2 3  ""โมนาลิซ่าเมืองน่าน" -"ปู่ม่านย่าม่าน" ฮูปแต้มวัดภูมินทร์ สุดยอดงานศิลป์เมืองน่าน". ASTVผู้จัดการออนไลน์. 4 กรกฎาคม 2554. สืบค้นเมื่อ 8 มกราคม 2557. `{{cite web}}`: ตรวจสอบค่าวันที่ใน: `|accessdate=` (help)[*ลิงก์เสีย*]

ดูเพิ่ม
-------

* ปู่ม่านย่าม่าน
* กุมมาลเป๊ก
* หนุ่มน้อยและชายสูงวัย
*นางสีเวย* ผลงานของหนานบัวผัน
**นางสีเวย** **นางสีเหว่ย** หรือ **อินายสีเวย** เป็นภาพจิตรกรรมฝาผนังวิหารของวัดต้าม่อน อำเภอลอง จังหวัดแพร่ อันเป็นผลงานของฝีมือช่างชุดเดียวกันกับจิตรกรรมฝาผนังวัดภูมินทร์ จังหวัดน่าน คือ หนานบัวผัน จิตรกรพื้นถิ่นเชื้อสายไทลื้อ *อินายสีเวยทัดอดกสลิด (ดอกแก้ว)* เป็นภาพวาดชิ้นเอกของจิตรกรรมฝาผนังวัดต้าม่อนที่กล่าวขาญกันว่า นี่คือภาพที่ถ่ายทอดความงามแบบล้านนาของสาวงามชาวเมืองต้าได้เป็นเอกลักษณ์ที่ชัดเจนที่สุด ดังที่ได้รับการยกย่องจากทั่วโลกว่าเป็น *โมนาลิซ่าไทยแลนด์*

ประวัติ
-------

นางสีเวย เป็นหนึ่งในจิตรกรรมฝาผนังวัดต้าม่อน ถูกวาดขึ้นในปีพ.ศ. 2427 ระหว่างการสร้างวัดต้าม่อน และวิหารไม้สักทองโดยพ่อเจ้าฮ้อยหลวง (ต้นตระกูลรัตนภาค) เชื้อสายเจ้าฟ้าเชียงตุง เจ้าฮ้อยหลวงได้หาช่างฝีมือดีมาจากเมืองเชียงตุง เพื่อสร้างวัดต้าม่อน ภายในวิหารด้านข้าง ทั้ง 2 ด้าน ได้ให้ช่างวาดภาพพุทธประวัติ และนิทานธรรมะเรื่อง **เจ้าก่ำกาดำ** ไว้อย่างสวยสดงดงาม การก่อสร้างดำเนินไปเกือบจะแล้วเสร็จ แต่ต้องหยุดชะงักการก่อสร้างลง ด้วยเหตุผลน่าเศร้าสลดกล่าวคือ วันนั้นสล่าเก๊า (หัวหน้าช่าง) ได้ปีนขึ้นไปบนนั่งร้านเพื่อตกแต่งประดับหลังคาให้สวยงาม ซึ่งจะสำเร็จเรียบร้อยอย่างสมบูรณ์ ขณะที่กำลังปฏิบัติงานอยู่นั้นเหตุการณ์ที่ไม่คาดฝันก็เกิดขึ้น เมื่อนั่งร้านที่คาดไว้อย่างแน่นหนาเชือกได้ขาดลง ทำให้หัวหน้าช่างร่วงลงสู่พื้นจากความสูงกว่า 10 เมตร ร่างลอยละลิ่วลงกระแทกพื้นอย่างแรงเสียชีวิตทันที เจ้าอ้อยหลวงสั่งหยุดการก่อสร้างทันที ด้วยความเสียใจในอุบัติเหตุครั้งนี้ ทำให้สูญเสียช่างฝีมือเอกไป 1 คน จากการสอบสวนจึงรู้ว่าอุบัติเหตุครั้งนี้เกิดจาก เพราะมีการกระทำผิดครูเก๊า(บรมครู) เนื่องจากมีเด็กของวัดต้าม่อนได้แอบไปขโมยกินมะพร้าวอ่อน ที่เป็นเครื่องเซ่นบูชาครูไว้ จึงทำให้เกิดเหตุการณ์ดังกล่าว 

จิตรกรรมผนังวัดต้าม่อน เป็นฝีมือช่างชุดเดียวกันกับวัดภูมินทร์ จังหวัดน่าน คือ **หนานบัวผัน** จิตรกรพื้นถิ่นเชื้อสายไทลื้อ ในปีพ.ศ. 2532 วิหารไม้เกิดการชำรุดทรุดโทรมไม่มีงบประมาณซ่อมแซม ชาวบ้านจึงได้ถวายให้กับไร่แม่ฟ้าหลวง จังหวัดเชียงราย ปัจจุบันสิ่งที่หลงเหลือจากอดีตคงเหลือแค่แต่เพียงเสาวิหารไม้ และลายคำเพดานซึ่งยังคงมีสภาพสมบูรณ์เช่นในอดีต 

ปัจจุบันจิตรกรรมเวียงต้าของดั้งเดิมอยู่ที่หอคำน้อย ไร่แม่ฟ้าหลวง จังหวัดเชียงราย ส่วนภาพจำลองฉบับสมบูรณ์อีกชุด ถูกทำจัดทำขึ้นมาใหม่และได้จัดแสดงให้ชมที่พิพิธภัณฑ์โกมลผ้าโบราณ อำเภอลอง จังหวัดแพร่

ดูเพิ่ม
-------

* ปู่ม่านย่าม่าน
* นางสีไว

อ้างอิง
-------


1. ↑  คนสร้างศิลป์เมืองแพร่.แม่นางสีเวย.สืบค้น 17 กรกฎาคม 2559
2. ↑  OKnation.จากแม่นางสีเว่ยแห่งเมืองลอง ถึงกระซิบรักจากเมืองน่าน สืบค้น 17 กรกฎาคม 2559
3. ↑  บทความพิทักษ์ ปัญญาฉลาด.ประวัติการสร้างวัดต้าม่อน สืบค้น 17 กรกฎาคม 2559
**รตีลวง** เป็นละครโทรทัศน์ไทย แนวเมโลดราม่า ผลิตโดย บริษัท ดีวันทีวี จำกัด ดัดแปลงจาก มนต์กามเทพ บทประพันธ์โดย อรสา ทศนุต บทโทรทัศน์โดย ดลกมล ศรัทธาทิพย์, กฤติญา ควบคุมบทโทรทัศน์โดย ละลิตา ฉันทศาสตร์โกศล กำกับการแสดงโดย อนุวัฒน์ ถนอมรอด นำแสดงโดย คณิน ชอบประดิถ , ศิรินทร์ ปรีดียานนท์ , สุริยนต์ อรุณวัฒนกูล, สเตฟานี เลอร์ช , ชนัญชิดา รุ่ง เพชรรัตน์ ออกอากาศวันจันทร์ - วันอังคาร เวลา 20.35 - 22.30 น. ทาง ช่อง 3 เอชดี ระหว่างวันที่ 9 พฤษภาคม ถึง 28 มิถุนายน พ.ศ. 2565

โดยละครเรื่องนี้นับเป็นผลงานละครเรื่องสุดท้ายของ ชิปปี้-ศิรินทร์ ในฐานะนักแสดงช่อง 3 ก่อนตัดสินใจเป็นนักแสดงอิสระ

งานสร้าง
--------

ละครเรื่อง รตีลวง ได้เริ่มเดินกล้องถ่ายทำเมื่อกลางเดือนตุลาคม พ.ศ. 2563 โดยก่อนเริ่มการถ่ายทำนักแสดงหลักทั้ง 3 คือ เพื่อน-คณิน ชิปปี้-ศิรินทร์ และ แคท-ตฤณญา ได้มาเวิร์คช็อปเรียนการพูดภาษาคำเมือง และทำความเข้าใจในบท และ เพื่อน-คณิน ชิปปี้-ศิรินทร์ ยังได้เรียนรู้ศิลปะการต่อสู้แบบ ไอคีโด นอกจากนี้ในเดือนพฤศจิกายน พ.ศ. 2563 ทางกองยังได้เดินทางขึ้นไปถ่ายทำที่ จังหวัดเชียงใหม่

อ้างอิง
-------

1. ↑  "เพื่อน-ชิปปี้" จับคู่กันอีกครั้ง เสิร์ฟโรแมนติกดราม่าล้นจอ ในละครรสเข้ม "รตีลวง"
2. ↑  ทิ้งทวนสวย! ชิปปี้พาเรตติ้งรตีลวงสุดพุ่ง ยิ่งดูยิ่งสนุกคนดูติดหนึบหนับ!
3. ↑  เตรียมเปิดกล้อง รตีลวง ผู้จัด น้อง พรสุดา จับ เพื่อน คณิน ประกบคู่ ชิปปี้ ศิรินทร์

แหล่งข้อมูลอื่น
---------------

* *รตีลวง* ที่สยามโซน
**สมเด็จพระราชินีซุนวอน** (순원왕후, 8 มิถุนายน ค.ศ. 1789 – 21 กันยายน ค.ศ. 1857) สมเด็จพระราชินีแห่งอาณาจักรโชซ็อน พระมเหสีของพระเจ้าซุนโจ กษัตริย์ลำดับที่ 23 ของโชซ็อน ทรงเป็นผู้สำเร็จราชการแผ่นดินในปี 1834–1841 และปี 1849–1852.

สมเด็จพระราชินีซุนวอนทรงเป็นธิดาของ คิมโจซุน (김조순) ตระกูลคิมแห่งเมืองอันดงมารดาเป็นสตรีจากตระกูลซิม (심씨) ทรงเข้าพิธีอภิเษกกับพระเจ้าซุนโจในปี ค.ศ. 1802 และเป็นมเหสีเพียงพระองค์เดียวของพระเจ้าซุนโจ ในปี ค.ศ. 1834 พระเจ้าซุนโจสวรรคตพระนางจึงได้ขึ้นเป็นผู้สำเร็จราชการให้กับพระราชนัดดาคือพระเจ้าฮอนจงซึ่งมีพระชนม์เพียง 8 พรรษา ทำให้อำนาจการปกครองอาณาจักรอยู่ที่ตระกูลคิมแห่งอันดงทั้งหมด จนในปี ค.ศ. 1840 อำนาจในการปกครองได้เปลี่ยนไปอยู่การควบคุมของพระราชมารดาของพระเจ้าฮอนจงตระกูลโจแห่งพุงยางเนื่องจากพระนางสั่งให้ประหารผู้คนที่นับถือศาสนาคริสต์คาทอลิก จนในปี ค.ศ. 1849 พระเจ้าฮอนจงสวรรคตทำให้พระนางกลับมาดำรงตำแหน่งผู้สำเร็จราชการอีกครั้ง 

**สมเด็จพระราชินีซุนวอน** สวรรคตในพระราชวังชางด็อกในวันที่ 4 สิงหาคม ค.ศ. 1857 ภายหลังได้รับการแต่งตั้งขึ้นเป็น *สมเด็จพระจักรพรรดินีซุนวอนซุก* (순원숙황후) ขณะพระชนม์ได้ 68 พรรษา

  



| ก่อนหน้า |  | พระนางซุนว็อน |  | ถัดไป |
| --- | --- | --- | --- | --- |
| **พระนางฮโยอึย** |  | **สมเด็จพระราชินีแห่งโชซอน** (ค.ศ. 1802 - 1834) |  | **พระนางฮโยฮย็อน** |
**รัฐนันท์ จรรยาจิรวงศ์** (เกิด 6 สิงหาคม พ.ศ. 2527) เป็นนักแสดงชาย พิธีกร และดีเจชาวไทย มีชื่อเสียงจากการรับบทเป็น คิม ในซีรีส์ไดอารีตุ๊ดซีส์ เดอะซีรีส์ (2559)

ประวัติ
-------

รัฐนันท์ จรรยาจิรวงศ์ มีชื่อเล่นว่า เต๋อ หรือ เทอรี่ เกิดเมื่อวันที่ 6 สิงหาคม พ.ศ. 2527 จบการศึกษาระดับประถมศึกษาและมัธยมศึกษาตอนต้นจากโรงเรียนเซนต์ดอมินิก ก่อนที่ช่วงมัธยมศึกษาตอนปลายจะเดินทางไปเป็นนักเรียนแลกเปลี่ยนที่ประเทศอิตาลี เมื่อกลับมาประเทศไทยเขาจบการศึกษาระดับปริญญาตรีจากคณะนิเทศศาสตร์ มหาวิทยาลัยอัสสัมชัญ ในสาขาโฆษณา

เส้นทางเข้าสู่วงการบันเทิง
--------------------------

รัฐนันท์เริ่มต้นเส้นทางในวงการก่อนเรียนจบมหาวิทยาลัยจากการเป็นเอ็มซีหรือพิธีกรตามงานอีเว้นท์ต่าง ๆ ก่อนจะได้เป็นจีเจทางช่องจีสแควร์ ในช่วงปี 2549-2555 และทีเจทางช่องทรูไลฟ์ทีวี ช่วงปี 2555-2557 ระหว่างนั้นเขาก็ได้รับการชักชวนให้เข้าสังกัดโมเดลลิ่งแห่งหนึ่ง และได้มีผลงานภาพยนตร์เรื่องแรกคือเรื่อง IS AM ARE : A reason to live for" เหตุผล(ต่อ)ลมหายใจ ในปี 2556 โดยรับบทเป็น ป้อง ก่อนจะมาโด่งดังจากการรับบท คิม ในซีรีส์เรื่อง ไดอารีตุ๊ดซีส์ เดอะซีรีส์ เมื่อปี 2559

ผลงาน
-----

### ซีรีส์

| ปี | เรื่อง | รับบท | ช่อง |
| --- | --- | --- | --- |
| พ.ศ. 2559 | ไดอารีตุ๊ดซีส์ เดอะซีรีส์ | คิม | จีเอ็มเอ็ม 25 |
| Melodies of Life ตอน คนไม่มีแฟน | โช |
| พ.ศ. 2560 | ไดอารีตุ๊ดซีส์ เดอะซีรีส์ ซีซัน 2 | คิม |
| พ.ศ. 2561 | Friend Zone เอา ให้ ชัด | เคเบิล | ช่องวัน |
| เลิฟซองส์เลิฟซีรีส์ เรื่อง ก็เคยสัญญา | เป้ | จีเอ็มเอ็ม 25 |
| พ.ศ. 2565 | เสน่หาสตอรี่ 4 เสน่หาแอบซ่อน | พี่หมี | เอไอเอสเพลย์ |
| Good Old Days ร้านซื้อขายความทรงจำ | ต้น | จีเอ็มเอ็ม 25 |
|

### ละครโทรทัศน์

| ปี | เรื่อง | ช่อง | รับบท |
| --- | --- | --- | --- |
| 2567 | ลมเล่นไฟ | ช่อง 3 เอชดี | องอาจ |
|

### ภาพยนตร์

| ปี | เรื่อง | รับบท |
| --- | --- | --- |
| พ.ศ. 2556 | IS AM ARE : A reason to live for" เหตุผล(ต่อ)ลมหายใจ | ป้อง |
| พ.ศ. 2562 | ตุ๊ดซี่ส์ แอนด์ เดอะเฟค | คิม |
|

อ้างอิง
-------

1. 1 2  "เต๋อ รัฐนันท์ จรรยาจิรวงศ์". คลังข้อมูลเก่าเก็บจากแหล่งเดิมเมื่อ 2023-06-24. สืบค้นเมื่อ 2023-06-24.
2. 1 2  เปิดประวัติ "เต๋อ รัฐนันท์"
**วู้ดดี้ เกิดมาคุย** เป็นรายการโทรทัศน์ ประเภท ทอล์คโชว์ ดำเนินรายการโดย วู้ดดี้ วุฒิธร มิลินทจินดา ในแต่ละตอนที่ออกอากาศจะเป็นการนำเสนอเรื่องราวของคนในและนอกวงการบันเทิงทั้งไทยและต่างประเทศ โดยหยิบยกเรื่องราวที่เป็นที่จับตามอง เป็นกระแส เป็น Talk of the Town ณ เวลานั้น
 โดยออกอากาศครั้งแรกเมื่อ วันที่ 20 มกราคม พ.ศ. 2551 กับตอนแรกที่นำเสนอชีวิตหลังแต่งงานของ นาตาลี เกลโบว่า รายการออกฉายทุกเวลาวันอาทิตย์ ความยาว 2 ชั่วโมง เวลา 21.45-23.45 น. (แต่เดิมออกอากาศเวลา 22.00 - 23.00 น.) ทางสถานีโทรทัศน์โมเดิร์นไนน์ทีวี 

รายการวู้ดดี้ ออกอากาศเป็นครั้งสุดท้ายเมื่อวันที่ 29 มกราคม พ.ศ. 2560 โดยครั้งดังกล่าวมีนาคร ศิลาชัย เป็นแขกรับเชิญคนสุดท้ายของรายการ(ทั้งนี้มีสมาชิกครอบครัวโดยทั้งหมดร่วมรับเชิญด้วย) และลำดับต่อมาก็ได้ประมวลภาพกิจกรรมที่วู้ดดี้ได้ร่วมกิจกรรมปั่นจักรยานกับทีมผู้บริหารและพนักงานของธนาคารออมสิน รวมไปถึงกิจกรรมการตัดผมเพื่อสนับสนุนการช่วยเหลือผู้ประสบอุทกภัยในภาคใต้ ในงาน *ตัดช่วยใต้* จากลานแฟชั่นฮอลล์ ศูนย์การค้าสยามพารากอน พร้อมกับการกล่าวอำลาผู้ชมรายการ ซึ่งเขาได้กล่าวว่า เขาจะกลับมาพบกับผู้ชมอีกครั้งผ่านทางโซเชียลมีเดียของเขาเองทุกวันแทน เป็นลำดับสุดท้าย ก่อนที่รายการจะยุติการออกอากาศในที่สุด

แหล่งข้อมูลอื่น
---------------

* วู้ดดี้เกิดมาคุย ที่ facebook
* วู้ดดี้เกิดมาคุย ที่ twitter
* เว็บไซค์อย่างเป็นทางการ

1. ↑  "เสียงสะท้อนถึงรายการ "วู้ดดี้ เกิดมาคุย"". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2009-03-03.
2. ↑  ลึกไม่ลับกับ วู้ดดี้ เก็บถาวร 2009-10-26 ที่ เวย์แบ็กแมชชีน bangkokbiznews.com
พระสาทิสลักษณ์สมเด็จพระจักรพรรดินีเซี่ยวซู่ ใน จักรพรรดิเจียชิ่งในฉลองพระองค์ช่วงพระราชพิธีช่วงเช้า
**จักรพรรดินีเซี่ยวซูรุ่ย**  (จีน: 孝淑睿皇后; อังกฤษ: Empress Xiaoshurui) เป็นพระจักรพรรดินีพระองค์แรกในจักรพรรดิเจียชิ่งและพระราชมารดาในจักรพรรดิเต้ากวัง

พระราชประวัติ
-------------

จักรพรรดินีเซี่ยวซูรุ่ย ประสูติในราชสกุลแมนจู สกุล **ฉี่ถ่าล่า** พระบิดาของพระนางทรงดำรงพระยศเป็น ฉี่ถ่าล่า โฮ่วชินโกว (จีน: 喜塔臘 和爾經額; อังกฤษ: Hitara Horchingo) ซึ่งทำงานราชการในช่วงรัชสมัยของจักรพรรดิเฉียนหลง ทรงประสูติในปี ค.ศ. 1760 ในช่วงรัชสมัยจักรพรรดิเฉียนหลง 
ใน ค.ศ. 1774 ทรงเข้าอภิเษกสมรสกับ มกุฎราชกุมารหย่งเยี๋ยน พระโอรสองค์ที่สิบห้าใน จักรพรรดิเฉียนหลงและทรงมีพระประสูติกาลพระธิดาสองพระองค์และพระโอรสหนึ่งพระองค์ และ เมื่อ 9 กุมภาพันธ์ ค.ศ.1796 จักรพรรดิเฉียนหลง ทรงสละราชสมบัติและโดยทรงขึ้นดำรงตำแหน่งเป็น พระบิดาหลวง หรือ จักพรรดิสูงสุด (จีน: 太上皇帝-ไท่ซั่งหวง) อย่างไรก็ตามแม้จะสละราชบัลลังค์แล้วแต่อำนาจที่แท้จริงยังคงอยู่กับพระองค์ มกุฎราชกุมารหย่งเยี๋ยน ได้รับการเสวยราชย์สมบัติต่อมาเป็น สมเด็จพระจักรพรรดิเจียชิ่ง ทรงสถาปนาพระวรชายาเอก ฮีตียาเป็นสมเด็จพระจักรพรรดินีพระองค์แรกในรัชกาลของพระองค์หลังจากพิธีบรมราชาภิเษก
สมเด็จพระจักรพรรดินี ทรงพระประชวรและเสด็จทิวงคต ในปี ค.ศ. 1797 จากที่ทรงพระยศสมเด็จพระจักรพรรดินีได้เพียงหนึ่งปี พระศพถูกฝังอยู่ในสุสาน เชิงหลิง ในสุสานชิงตะวันตก

พระโอรส-ธิดาที่ประสูติแด่พระนาง
-------------------------------

* พระราชธิดาไม่ปรากฏพระนาม (ค.ศ.1780) พระธิดาองค์ที่สองในสมเด็จพระจักรพรรดิเจียชิ่ง สิ้นพระชนม์ตั้งแต่พระเยาว์
* องค์ชายหมินหนิง (จีน: 旻寧; อังกฤษ: Minning; 16 กันยายน ค.ศ.1782 - 25 ก. พ. ค.ศ.1850) ต่อมาเสด็จเถลิงราชสมบัติเป็นจักรพรรดิเต้ากวง
* องค์หญิงจ้วงหลิง (จีน: 莊靜固倫公主; อังกฤษ: Kurun Princess Zhuangjing;20 ตุลาคม ค.ศ. 1784 - 27 มิถุนายน ค.ศ.1811) ทรงอภิเษกสมรสกับ องค์ชายมานีหม่าหลา (จีน: 瑪尼巴達喇; อังกฤษ: Manibadala)ในสกุล เบอร์จิกิต จากดินเแดนมองโกล

พระนามที่ได้รับการสถาปนาหลังเสด็จสิ้นพระชนม์
--------------------------------------------

พระอิริยายศหลังสิ้นพระชนม์เต็มคือ:

* **Empress Xiaoshuduanherenzhuangciyidunyuzhaosuguangtianyoushengrui**  
(孝淑端和仁庄慈懿敦裕昭肅光天佑聖睿皇后)

อ้างอิง
-------

* Ranks of Imperial Consorts in China#Qing
* Qing Dynasty nobility

ดูเพิ่ม
-------

* จักรพรรดิเจียชิ่ง
* จักรพรรดิเต้ากวง
* สมเด็จพระจักรพรรดินีเซี่ยวเหอรุ่ย


| ก่อนหน้า |  | จักรพรรดินีเซี่ยวซูรุ่ย |  | ถัดไป |
| --- | --- | --- | --- | --- |
| **สมเด็จพระจักรพรรดินีอูน่าลา** |  |  **จักรพรรดินีแห่งจักรวรรดิชิง (ราชวงศ์ชิง)**  |  | **สมเด็จพระจักรพรรดินีเซี่ยวเหอรุ่ย**

 |
**ภราดร ปริศนานันทกุล** เป็นสมาชิกสภาผู้แทนราษฎรจังหวัดอ่างทอง บุตรชายของสมศักดิ์ ปริศนานันทกุล อดีตรัฐมนตรีว่าการกระทรวงศึกษาธิการ อดีตโฆษกพรรคภูมิใจไทย ปัจจุบันเป็นกรรมการในคณะกรรมการประสานงานพรรคร่วมรัฐบาล (วิปรัฐบาล) และรองหัวหน้าพรรคภูมิใจไทย

ประวัติ
-------

ภราดร ปริศนานันทกุล (ชื่อเล่น : แบต) เกิดเมื่อวันที่ 18 กันยายน พ.ศ. 2522 ที่อำเภอป่าโมก จังหวัดอ่างทอง เป็นบุตรของนายสมศักดิ์ ปริศนานันทกุล อดีตรัฐมนตรีว่าการกระทรวงศึกษาธิการ กับนางรวีวรรณ ปริศนานันทกุล (สกุลเดิม : ฉัตรบริรักษ์) จบการศึกษาชั้นมัธยมจากโรงเรียนสวนกุหลาบวิทยาลัย สำเร็จการศึกษาระดับปริญญาตรี สาขาสถิติ จากคณะวิทยาศาสตร์และเทคโนโลยี มหาวิทยาลัยธรรมศาสตร์ และปริญญาโททางด้านเศรษฐศาสตร์ จาก Warwick University ประเทศอังกฤษ

การทำงาน
--------

ภราดร ปริศนานันทกุล ได้ลงสมัครรับเลือกตั้งเป็นสมาชิกสภาผู้แทนราษฎรจังหวัดอ่างทอง คู่กับนายสมศักดิ์ ปริศนานันทกุล เมื่อ 23 ธันวาคม พ.ศ. 2550 และได้รับเลือกตั้งอีกสมัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคชาติไทยพัฒนา

ในปี พ.ศ. 2561 เขาได้ย้ายไปสังกัดพรรคภูมิใจไทย และได้รับเลือกตั้งเป็นสมาชิกสภาผู้แทนราษฎรจังหวัดอ่างทองอีกสมัย ต่อมาได้รับแต่งตั้งเป็นโฆษกพรรคภูมิใจไทย

ในปี พ.ศ. 2563 นายภราดร ได้รับเลือกเป็นประธานคณะกรรมาธิการวิสามัญรับฟังความเห็นของนักเรียน นิสิต และนักศึกษา และประชาชน สภาผู้แทนราษฎร

เครื่องราชอิสริยาภรณ์
---------------------

* พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. ↑  บัญชีแสดงรายการทรัพย์สินและหนี้สินของนายภราดร ปริศนานันทกุล[*ลิงก์เสีย*]
2. ↑  ไทยรัฐ
3. ↑  ภท.แต่งตั้ง "ภราดร ปริศนานันทกุล" โฆษกพรรคภูมิใจไทยคนใหม่ แต่งตั้งรองโฆษกอีกสองคน
4. ↑  "ภราดร" นั่ง ปธ.กมธ.รับฟังความเห็นนศ. ลั่นตั้งใจจริงปัดเตะถ่วง-ซื้อเวลา ขีดเส้น 30-45 วัน ก่อน
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๖, ๒๒ มกราคม ๒๕๖๔
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ เก็บถาวร 2013-12-28 ที่ เวย์แบ็กแมชชีน, เล่ม ๑๓๐ ตอนที่ ๓๐ ข หน้า ๑๓, ๖ ธันวาคม ๒๕๕๖
**ไมเคิล โธมัส เบิร์น** (อังกฤษ: Michael Thomas Byrne; เกิด 14 พฤษภาคม ค.ศ. 1985) เป็นนักฟุตบอลชาวเวลส์ สามารถเล่นได้ทั้งตำแหน่งกองกลางและกองหน้า เบิร์นเคยค้าแข้งให้กับหลายสโมสรในประเทศไทย เช่น นครปฐม, ชลบุรี, บางกอกกล๊าส, ชัยนาท เอฟซี, อยุธยา เอฟซี และ หัวหิน ซิตี

เบิร์น เริ่มต้นการเล่นฟุตบอลอาชีพ โดยเป็นเด็กฝึกหัดของสโมสรโบลตัน วันเดอร์เรอร์ส แต่ก็ถูกปล่อยตัวออกหลังจากหมดสัญญาในปี 2546 ต่อมา เขาเซ็นสัญญากับสโมสรสต็อคปอร์ท เคาน์ตี้ ในช่วงเวลาที่เขาอยู่ที่สต็อกปอร์ท เขาได้ลงเล่นเพียงหนึ่งนัด ในนัดที่สต็อกปอร์ทแพ้สโมสรฟุตบอลน็อตตส์ เคาน์ตี้ 4-1 ซึ่งในนัดนี้เขาทำประตูได้อีกด้วย ต่อมา ในเดือนกันยายน 2547 เขาถูกส่งตัวให้สโมสร ลีห์ อาร์เอ็มไอ (ปัจจุบันคือสโมสรลีห์ เจเนซิส) ยืมไปใช้เป็นเวลาหนึ่งเดือน ต่อมา เขาก็ถูกสต็อกปอร์ทยกเลิกสัญญา จากนั้นในปี 2548 เขาก็เซ็นสัญญากับสโมสรฟุตบอลนอร์ธวิช วิคตอเรียที่เล่นอยู่ในลีกสมัครเล่นของอังกฤษ และเล่นให้นอร์ธวิชเป็นเวลา 3 ปี

ต่อมา เบิร์น ได้มาทดสอบฝีเท้ากับสโมสรฟุตบอลนครปฐม และทำผลงานได้น่าพอใจจึงได้เซ็นสัญญา 1 ปีกับนครปฐม และถูกส่งประเดิมสนามในนัดเปิดฤดูกาลของไทยพรีเมียร์ลีก 2552 ที่นครปฐม เสมอกับบางกอก ยูไนเต็ด 0-0 ในวันที่ 8 มีนาคม 2552 และโชว์ฟอร์มได้ดีจนทำให้ทีมนครปฐมที่ก่อนเปิดฤดูกาลถูกมองว่าเป็นเต็งตกชั้นมีอันดับที่อยู่เหนือโซนตกชั้นค่อนข้างสูง และยังยิงประตูเองได้อีก 5 ลูก นำเป็นดาวยิงของทีมในเลกแรก

เนื่องจากฟอร์มการเล่นที่ดีอย่างต่อเนื่อง ทำให้ สโมสรฟุตบอลชลบุรี ได้ติดต่อขอซื้อไปร่วมทีมด้วยค่าตัว 1 บาท เพื่อนำไปแทนที่ในตำแหน่งของสุรัตน์ สุขะที่ย้ายไปเล่นให้กับสโมสรฟุตบอลเมลเบิร์นวิคตอรี่ในเอลีก เบิร์นได้ประเดิมสนามในลีกนัดแรกให้กับชลบุรี ในนัดเปิดเลกสองที่เจอกับสโมสรฟุตบอลบีอีซี เทโรศาสน เมื่อวันที่ 26 กรกฎาคม 2552 โดยนัดนี้ ชลบุรีชนะไป 2-1 และเบิร์น ถูกส่งลงมาเป็นตัวสำรองแทนภานุวัฒน์ จินตะ

ถึงแม้ว่าเบิร์นจะเกิดในเมืองแอชตัน-อันเดอร์-ไลน์ มณฑลเกรตเตอร์แมนเชสเตอร์ประเทศอังกฤษ แต่เขาก็เล่นให้กับทีมชาติเวลส์ ในระดับเยาวชน U17, U19 และ U21 (U21 เป็นตัวสำรองที่ไม่ได้ถูกส่งลงเล่น)

อ้างอิง
-------

1. ↑  "Notts County 4-1 Stockport". BBC Sport. 2004-02-21. สืบค้นเมื่อ 2009-07-28.
2. ↑  ฉลามบุกงับมังกร 2-1 ตะวันยอมรับซิโกเก๋ากว่า[*ลิงก์เสีย*]จากผู้จัดการออนไลน์
**วัดลาดขาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพนมทวน อำเภอพนมทวน จังหวัดกาญจนบุรี

วัดลาดขาม แต่เดิมเป็นวัดร้าง จนเมื่อ 11 กุมภาพันธ์ พ.ศ. 2542 พระครูปลัดเพลิน เตชธัมโม ต่อมาคือเจ้าอาวาสวัดลาดขาม ได้ธุดงค์มาพบซากวัดปรักหักพังและลงมือบูรณปฏิสังขรณ์วัดแห่งนี้ขึ้นด้วยแรงสนับสนุนจากผู้มีจิตศรัทธาและชาวบ้าน จนตั้งเป็นวัดเมื่อวันที่ 23 กรกฎาคม พ.ศ. 2551 ภายในวัดยังมีการขุดค้นพบวัตถุโบราณสมัยทวารวดี รวมถึงซากปรักหักพังของเจดีย์เก่าแก่สมัยอยุธยา โบราณวัตถุที่พบได้แก่ หินรูปร่างแปลก ๆ อาวุธโบราณทั้งที่เป็นหิน และโลหะ หลายประเภท กำไลโลหะ ต่างหูและ กระดิ่งโลหะสันนิษฐานว่าจากสมัยทวารวดี เงินตราประเภทต่าง ๆ ทั้งเงินทอก เงินแถบ เงินพดด้วง และเหรียญสตางค์รู โบราณวัตถุเหล่านี้จัดแสดงอยู่ในพิพิธภัณฑ์ของวัด

พระพุทธรูปที่สำคัญของวัดคือ *พระพุทธเบญจนวมงคลกาญจน์* หรือ *หลวงพ่อแสนเหรียญ* เป็นพระพุทธรูปปางพิชิตมาร ขนาดความสูง 87 นิ้ว หน้าตักกว้าง 59 นิ้ว องค์ปฏิมากรสร้างด้วยเหรียญสตางค์แดง เหรียญรัชกาลที่ 5 เหรียญรัชกาลที่ 8 และเหรียญรัชกาลที่ 9 ซึ่งได้มาจากการที่ประชาชนมีความศรัทธาร่วมบริจาค

อ้างอิง
-------

1. ↑  "วัดลาดขาม". สำนักงานพระพุทธศาสนาแห่งชาติ.
2. ↑  "วัดลาดขาม (หลวงพ่อแสนเหรียญ)". การท่องเที่ยวแห่งประเทศไทย (ททท.).
3. ↑  "พิพิธภัณฑ์หินขรุขระ วัดลาดขาม". ศูนย์มานุษยวิทยาสิรินธร (องค์การมหาชน).
4. ↑  "หลวงพ่อแสนเหรียญวัดลาดขามอ.พนมทวน". คมชัดลึก.
**เซีย เคต อิโซเบลล์ เฟอร์เลอร์** (อังกฤษ: Sia Kate Isobelle Furler) เกิด 18 ธันวาคม ค.ศ. 1975 เป็นนักร้อง-นักแต่งเพลง โปรดิวเซอร์เพลง และผู้กำกับมิวสิกวิดีโอชาวออสเตรเลีย เธอเริ่มต้นอาชีพนักร้องโดยการเป็นนักร้องในวงแนวแอซิดแจ๊ซในคลับท้องถิ่นที่แอดิเลด กับวงที่ชื่อ คริสป์ (Crisp) ในช่วงกลางคริสต์ทศวรรษ 1990 ต่อมาในปี ค.ศ. 1997 วงคริสป์แยกวงไป เธอจึงได้ออกผลงานเดี่ยวอัลบั้มสตูดิโอ ใช้ชื่อว่า *OnlySee* ในประเทศออสเตรเลีย จากนั้นเธอย้ายมายังกรุงลอนดอน ประเทศอังกฤษ เป็นนักร้องนำวงดูโออังกฤษ ชื่อวง ซีโรเซเวน (Zero 7)

ในปี ค.ศ. 2000 เซียเซ็นสัญญากับค่ายแดนซ์พูล ค่ายย่อยของโซนีมิวสิกและออกสตูดิโออัลบั้มชุดที่ 2 *Healing Is Difficult* เนื่องจากเธอไม่พอใจในการประชาสัมพันธ์ของค่าย จึงได้เซ็นสัญญากับค่ายใหม่ โก! บีต ในปีถัดมา ได้ออกสตูดิโออัลบั้มชุดที่ 3 *Colour the Small One* ในปี ค.ศ. 2004 แต่เพลงกลับไม่ประสบความสำเร็จในกลุ่มคนฟังกระแสหลัก เซียจึงย้ายมาอยู่ที่นิวยอร์กซิตีในปี ค.ศ. 2005 แล้วเริ่มออกทัวร์ในอเมริกา เธอออกอัลบั้มชุดที่สี่และชุดที่ห้า *Some People Have Real Problems* และ *We Are Born* ในปี ค.ศ. 2008 และ 2010 ตามลำดับ ต่อจากนั้นเธอว่างเว้นกับการแสดง หันมาแต่งเพลงให้ศิลปินอื่น เพลงที่เธอได้ร่วมงานกับศิลปินอื่นที่ประสบความสำเร็จ เช่น "Titanium" (กับ เดวิด เกตตา), "Diamonds" (กับ ริแอนนา) และ "Wild Ones" (กับ โฟล ไรเดอ)

ในปี ค.ศ. 2014 เธอออกสตูดิโออัลบั้มชุดที่ 6 *1000 Forms of Fear* ที่เปิดตัวที่อันดับ 1 บนชาร์ตบิลบอร์ด 200 และมีเพลงติดท็อป 10 แจ้งเกิด"Chandelier" และมีมิวสิกวีดีโอไตรภาคนำแสดงโดยนักเต้นเด็ก แมดดี ซีเกลอร์ ในปี ค.ศ. 2016 เธอออกสตูดิโออัลบั้มชุดที่ 7 *This Is Acting* ที่มีซิงเกิลอันดับ 1 บนบิลบอร์ดฮอต 100 "Cheap Thrills"

ผลงานอัลบั้ม
------------

* *OnlySee* (1997)
* *Healing Is Difficult* (2001)
* *Colour the Small One* (2004)
* *Some People Have Real Problems* (2008)
* *We Are Born* (2010)
* *1000 Forms of Fear* (2014)
* *This Is Acting* (2016)
* *Everyday Is Christmas* (2017)
* *Music* (2021)
* *Reasonable Woman* (2024)

ทัวร์
-----

* Live from Sydney Tour (2009)
* We Meaning You Tour (2010)
* Nostalgic for the Present Tour (2016)

ผลงานแสดง
---------

เซียแต่งเพลงและแสดงในภาพยนตร์ดังนี้

* *Annie* (2014)
* *Transparent* (2015)
* *Beat Bugs* (2016)
* *Lion* (2016)
* *Wonder Woman* (2017)
* *My Little Pony: The Movie* (2017)
* *Charming* (2018)

อ้างอิง
-------

1. ↑  "Singer-songwriter Sia snags first No. 1 on U.S. Billboard chart". *Reuters*. 16 July 2014. สืบค้นเมื่อ 26 May 2017.
**พิทักษ์เดช เดชเดโช** (เกิด 18 มกราคม พ.ศ. 2535) (ชื่อเล่น : **เท่ห์**) เป็นสมาชิกสภาผู้แทนราษฎรจังหวัดนครศรีธรรมราช สังกัดพรรคประชาธิปัตย์ 1 สมัย

ประวัติ
-------

พิทักษ์เดช เดชเดโช เป็นบุตรของวิฑูรย์ เดชเดโช อดีตนายกองค์การบริหารส่วนจังหวัดนครศรีธรรมราช และกนกพร เดชเดโช นายกองค์การบริหารส่วนจังหวัดนครศรีธรรมราช อีกทั้งเป็นน้องชายของชัยชนะ เดชเดโช รองหัวหน้าพรรคประชาธิปัตย์

พิทักษ์เดชสำเร็จการศึกษาปริญญาตรีนิติศาสตรบัณฑิต มหาวิทยาลัยรามคำแหง และปริญญาโทนิติศาสตรมหาบัณฑิตจากสถาบันเดียวกัน

การทำงาน
--------

พิทักษ์เดช ได้ลงสมัครเป็นสมาชิกสภาผู้แทนราษฎรจังหวัดนครศรีธรรมราช เขตเลือกตั้งที่ 3 สังกัดพรรคประชาธิปัตย์ ในปี พ.ศ. 2566 และได้รับเลือกเป็นสมาชิกสภาผู้แทนราษฎรจังหวัดนครศรีธรรมราช เขตเลือกตั้งที่ 3 พรรคประชาธิปัตย์ 

### สมาชิกสภาผู้แทนราษฎร

พิทักษ์เดช เดชเดโช ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครศรีธรรมราช สังกัดพรรคประชาธิปัตย์

อ้างอิง
-------



1. ↑  ""เดชเดโช"ขั้วอำนาจใหม่ รุกหนัก "ทวงคืน"เก้าอี้ ส.ส.นครศรีฯ". *bangkokbiznews*. 2021-10-21.
2. ↑  ราชกิจจานุเบกษา,ประกาศคณะกรรมการการเลือกตั้ง เรื่อง ผลการเลือกตั้งสมาชิกสภาผู้แทนราษฎรแบบแบ่งเขตเลือกตั้ง,เล่ม ๑๔๐ ตอนที่ ๓๖ ก หน้า ๘ ,๒๐ มิ.ย. ๒๕๖๖
**กลศาสตร์ภาวะต่อเนื่อง** (อังกฤษ: continuum mechanics) เป็นสาขาหนึ่งของกลศาสตร์ที่ศึกษาเกี่ยวกับความเครียดและการถ่ายทอดแรงผ่านวัสดุที่ใช้เป็นแบบจำลองสำหรับ***ตัวกลางแบบต่อเนื่อง*** (หรือเรียกว่า ***ภาวะต่อเนื่อง***) แทนที่จะเป็นอนุภาคแบบไม่ต่อเนื่อง โดยโอกุสแต็ง-หลุยส์ โคชี ได้เป็นคนแรกที่คิดค้นแบบจำลองดังกล่าวในคริสต์ศตวรรษที่ 19

กลศาสตร์ภาวะต่อเนื่องศึกษาเกี่ยวกับวัตถุเปลี่ยนรูป ซึ่งตรงข้ามกับวัตถุแข็งเกร็ง โดยในแบบจำลองภาวะต่อเนื่องจะถือว่าสารของวัตถุจะอัดแน่นอยู่ในพื้นที่ทั้งหมดของสารอย่างสมบูรณ์ ซึ่งจะช่วยให้คำอธิบายที่แม่นยำพอเกี่ยวกับสสารได้ในมาตราส่วนที่ยาวกว่าของระยะห่างระหว่างอะตอมได้ หากไม่สนใจข้อเท็จจริงที่ว่าสสารนั้นเกิดจากอะตอม แนวคิดของตัวกลางแบบต่อเนื่องนี้ช่วยให้สามารถทำการวิเคราะห์สสารขนาดใหญ่โดยการรู้เองได้โดยใช้สมการเชิงอนุพันธ์ที่อธิบายถึงพฤติกรรมของสสารดังกล่าวตามกฎการอนุรักษ์ เช่น การอนุรักษ์มวล การอนุรักษ์โมเมนตัม และการอนุรักษ์พลังงาน โดยข้อมูลเกี่ยวกับวัสดุแต่ละอย่างจะอธิบายในความสัมพันธ์ก่อตั้ง (constitutive relationship)

กลศาสตร์ภาวะต่อเนื่องจะวิเคราะห์คุณสมบัติของของแข็งและของไหลโดยไม่ขึ้นกับระบบพิกัดที่ใช้ในการสังเกต ซึ่งคุณสมบัติเหล่านี้จะแทนด้วยเทนเซอร์ ซึ่งเป็นวัตถุทางคณิตศาสตร์ที่มีคุณสมบัติโดดเด่นเนื่องจากไม่ขึ้นกับระบบพิกัดใด ทำให้สามารถนิยามคุณสมบัติทางกายภาพ ณ จุดใดก็ได้ในภาวะต่อเนื่อง ตามฟังก์ชันต่อเนื่องซึ่งเป็นหลักการทางคณิตศาสตร์ โดยทฤษฎีของสภาพยืดหยุ่น สภาพพลาสติก และกลศาสตร์ของไหลก็มีพื้นฐานมาจากแนวคิดของกลศาสตร์ภาวะต่อเนื่องด้วยเช่นกัน
**วัดบ้านเก่า** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลพานทอง อำเภอพานทอง จังหวัดชลบุรี มีที่ดินตั้งวัดเนื้อที่ 27 ไร่ 1 งาน 28 ตารางวา มีที่ธรณีสงฆ์จำนวน 11 แปลง เนื้อที่ 435 ไร่ 16 ตารางวา ปัจจุบันมีพระครูมงคลขันตยาลังการ (หงษ์) ดำรงตำแหน่งเจ้าอาวาส

วัดบ้านเก่า แต่เดิมชื่อ **วัดบ้านมอญ** เป็นวัดที่ชาวมอญสร้างขึ้น ตั้งเป็นวัดเมื่อ พ.ศ. 2395 ได้รับพระราชทานวิสุงคามสีมาเมื่อ พ.ศ. 2516 ต่อมาในสมัยจอมพล ป. ประมาณ พ.ศ. 2484 ได้เปลี่ยนชื่อเป็น "วัดบ้านเก่า" ตามชื่อของตำบล และใช้มาจนถึงปัจจุบันนี้

อาคารเสนาสนะประกอบด้วยอุโบสถกว้าง 8 เมตร ยาว 12 เมตร สร้างเมื่อ พ.ศ. 2508 โครงสร้างคอนกรีตเสริมเหล็ก ศาลาการเปรียญกว้าง 15 เมตร ยาว 26 เมตร สร้างเมื่อ พ.ศ. 2501 เป็นอาคารไม้ทรงไทย หอสวดมนต์กว้าง 20 เมตร ยาว 24 เมตร สร้างเมื่อ พ.ศ. 2533 เป็นอาคารไม้ยกพื้น และกุฏิสงฆ์จำนวน 8 หลัง เป็นอาคารไม้ 4 หลัง อาคารครึ่งตึกครึ่งไม้ 4 หลัง สำหรับปูชนียวัตถุมีพระพุทธโสธรจำลอง พระสีวลี และรูปหล่อหลวงพ่อเปิ้น อดีตเจ้าอาวาส

อ้างอิง
-------

1. ↑  "วัดบ้านเก่า". พระสังฆาธิการ.
2. ↑  "วัดบ้านเก่า". สำนักงานพระพุทธศาสนาแห่งชาติ.
3. ↑  "ประวัติความเป็นมา". องค์การบริหารส่วนตำบลบ้านเก่า.
4. ↑  นัยนา ศีลธร, วิติ จงไพศาล, เกรียงศักดิ์ บุญประสิทธิ์, สันติ ผลิผล. *ประวัติวัดทั่วราชอาณาจักร เล่ม 20*. กองพุทธศาสนสถาน กรมการศาสนา กระทรวงศึกษาธิการ. p. 98.`{{cite book}}`: CS1 maint: multiple names: authors list (ลิงก์)
**คลองวัดประดู่** หรือ **คลองประดู่** เป็นคลองที่แยกจากคลองแควอ้อม (หรือแม่น้ำอ้อมซึ่งเชื่อว่าเป็นลำน้ำแม่กลองเก่า) ที่แนวแบ่งเขตระหว่างตำบลเหมืองใหม่ อำเภออัมพวา จังหวัดสมุทรสงคราม กับตำบลวัดเพลง อำเภอวัดเพลง จังหวัดราชบุรี ไหลไปทางใต้โดยเป็นเส้นแบ่งเขตระหว่างอำเภออัมพวา จังหวัดสมุทรสงคราม กับอำเภอวัดเพลงและอำเภอปากท่อ จังหวัดราชบุรี และระหว่างอำเภออัมพวา จังหวัดสมุทรสงคราม กับอำเภอเขาย้อย จังหวัดเพชรบุรี จากนั้นไหลเข้าเขตอำเภอเขาย้อย แล้วไปลงคลองบ้านน้อยที่หมู่ที่ 7 บ้านบางสามแพรก ตำบลเขาย้อย มีความยาวประมาณ 27 กิโลเมตร ปากคลองด้านเหนืออยู่ข้างวัดแก้วเจริญ ชาวบ้านเรียกปากคลองด้านนี้เป็น 2 ชื่อ คือ "ปากคลองวัดประดู่" หรือ "ปากคลองวัดแก้ว"

ปากคลองบริเวณวัดแก้วเจริญเป็นชุมชนเก่าแก่ที่เรียกว่า "สวนนอก" และวัดแก้วเจริญเป็นวัดโบราณสมัยกรุงศรีอยุธยา เป็นวัดร้างมานานจนชาวบ้านท่าใหญ่กรุงศรีอยุธยาได้อพยพหลบภัยพม่า เมื่อเสียกรุง พ.ศ. 2310 พบวัดร้างนี้ ภายหลังได้มีการปฏิสังขรณ์วัดนี้ และปรากฏหลักฐานใน *จดหมายเล่าเรื่องตามเสด็จพระบาทสมเด็จพระจุลจอมเกล้าเจ้าอยู่หัวประพาสหัวเมืองเมื่อ ร.ศ. 123* (พ.ศ. 2447) ปรากฏชื่อ "ตลาดปากคลองวัดประดู่" ชุมชนคงอาศัยอยู่บนเรือนแพ ภายหลังได้สร้างบ้านแถวไม้ปลูกต่อ ๆ กันไป ปัจจุบันราษฎรส่วนใหญ่ประกอบอาชีพทำสวนมะพร้าวและส้มโอ ทำนาข้าว และเลี้ยงปลา และมีวุ้นมะพร้าวเป็นผลิตภัณฑ์ที่สำคัญของชุมชน

ตอนกลางของคลองวัดประดู่เป็นชุมชนสวนมะพร้าว นาข้าว และบ่อเลี้ยงปลา น้ำในคลองวัดประดู่ไหลไปลงทะเลได้สองทาง ทางแรกไปทางจังหวัดเพชรบุรี อีกทางหนึ่งไหลผ่านฝายที่ตำบลแพรกหนามแดง อำเภออัมพวา ผ่านชุมชนยี่สาร ทั้งสองทางไปบรรจบกับแม่น้ำบางตะบูนและไหลลงทะเลบริเวณจะงอยปากของอ่าวไทยรูปตัว ก ซึ่งเป็นพื้นที่เพาะเลี้ยงหอยแครงแหล่งใหญ่ น้ำบางส่วนจากคลองวัดประดู่ไปถึงคลองโคน คลองช่อง แพรกทะเล และไหลออกทะเล บางส่วนเข้าคลองขุดดอนจั่น และคลองประชาชมชื่น แตกแขนงไปตามคลองซอยอีกหลายสาย

อ้างอิง
-------

1. ↑  สำนักงานราชบัณฑิตยสภา. *อักขรานุกรมภูมิศาสตร์ไทย เล่ม ๓ (อักษร น-ม) ฉบับราชบัณฑิตยสภา.* พิมพ์ครั้งที่ 4. กรุงเทพฯ : สำนักงานราชบัณฑิตยสภา, 2560.
2. ↑  อรุณวรรณ ศิริวชิราภรณ์. (2550) *ปัจจัยที่มีผลต่อการดำรงอยู่ของการตั้งถิ่นฐานดังเดิมของชุมชนปากคลองวัดประดู่ จังหวัดสมุทรสงครามและจังหวัดราชบุรี*. จุฬาลงกรณ์มหาวิทยาลัย/กรุงเทพฯ. DOI :
3. ↑  "ชุมชนริมคลองวัดประดู่". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
4. ↑  "น้ำ คือ ชีวิตของพวกเรา". คลังข้อมูลเก่าเก็บจากแหล่งเดิมเมื่อ 2022-10-31. สืบค้นเมื่อ 2022-10-31.
**พลู** (Plue) เป็นตัวละครจากการ์ตูนญี่ปุ่นเรื่อง เรฟ ผจญภัยเหนือโลก, แฟรี่เทล ศึกจอมเวทอภินิหาร และ เอเดนส์ซีโร่

ประวัติ
-------

### เรฟ ผจญภัยเหนือโลก

พลู นักรบแห่งเรฟ และยังเป็นผู้ที่สามารถปลดปล่อยพลังของเรฟได้อีกด้วย ฮารุตกพลูได้ที่เกาะการาจ ทุกอย่างเริ่มต้นที่นั่น พลูสามารถนำทางเพื่อไปหาเรฟได้อีกด้วย ปกติอารมณ์ของพลูนั้น ดูจะเฉยเสมอ และที่สำคัญ ดูเหมือนพลูจะชอบอมยิ้มเอาซะมากๆเลย อาวุธนั้น อันที่จริงก็ไม่เชิงว่าจะเป็นเท่าไหร่ เพราะมันคือ จมูก (เขา) ของพลูนั่นเอง ซึงจมูก (เขา)ของพลูสามารถทำลายดาร์คบริงค์ได้ และยังปลดปล่อยผู้ที่ถูกดาบแซคริฟาครอบงำได้อีกด้วย [เวลาหิวจมูก (เขา) จะงอลง] สาเหตุที่จมูกของพลูทำลายดาร์คบริงค์ำด้เพราะว่า จมูกของพลูนั้นถูกรีซ่าใช้พลังเอเทเลี่ยนใส่นิดหน่อยทำให้เมื่อจมูกของพลูสัมผัสกับดาร์คบริงค์ ทำให้ดาร์คบริงค์ถูกทำลาย

### แฟรี่เทล ศึกจอมเวทอภินิหาร

สุนัขรูปร่างประหลาดที่ลูซี่เป็นคนอัญเชิญมา และกลายเป็นสัตว์เลี้ยงประจำตัวเธอ

### เอเดนส์ซีโร่

เผ่าพันธุ์นิโคล่า

| * ด
* ค
* ก
**เรฟ ผจญภัยเหนือโลก** โดย ฮิโระ มาชิมะ |
| --- |
| **สื่อ** | รายชื่อฉาก • รายชื่อภาค • *เรฟมาสเตอร์* วิดีโอเกม (GameCube) • เรฟมาสเตอร์ สเปเชียลแอทแทคฟอร์ส! (GBA) |
| **ตัวละครหลัก** | ฮารุ กลอรี่ • โฮมุริโอ มุจิก้า • เอรี่ • พลู |
| **ตัวละครรอง** | เล็ท • จูเลีย • เบลนีก้า • กริฟ • รูบี้ • ซิก ฮาร์ท • ชูดะ • ชิบะ • เรน่า • กาเลน มุจิก้า • เกล กลอรี่ • คัทเทิลย่า กลอรี่ • ซากุระ กลอรี่ • เซเรีย |
| **ดูเพิ่ม** | เรฟ (โฮลี่บริงค์) • ดาร์คบริงค์ • Ten Commandments Sword • เอเทเรี่ยน |
| **ผลงานอื่น ๆ** | แฟรี่เทล ศึกจอมเวทอภินิหาร • เอเดนส์ซีโร่ |
**วัดปรกสุธรรมาราม** เป็นวัดในพุทธศาสนาเถรวาท สังกัดคณะสงฆ์มหานิกาย ตั้งอยู่ที่บ้านวัดปรก หมู่ที่ 6 ตำบลบางแค อำเภออัมพวา จังหวัดสมุทรสงคราม เป็นวัดที่มีศาสนสถานสำคัญ และเป็นแหล่งท่องเที่ยวประจำจังหวัดสมุทรสงคราม

ประวัติ
-------

วัดปรกสุธรรมารามเป็นวัดโบราณวัดหนึ่ง ตั้งอยู่ริมคลองสองด้าน คือ คลองแควอ้อม กับคลองวัว แต่เดิมเป็นป่ารกชัฏไม่ค่อยมีบ้านเรือน บรรยากาศเงียบสงบ เหมาะแก่การบำเพ็ญสมณธรรม หลวงปู่เพ็ง อดีตเจ้าอาวาสองค์แรกของวัดบางแคใหญ่ (ประมาณ พ.ศ. 2357) ได้ใช้บริเวณนี้ เป็นสถานที่อยู่ปริวาสกรรม ร่วมกับพระภิกษุที่อยู่ในละแวกใกล้เคียงเสมอ ๆ ในเวลาออกพรรษา จึงสันนิษฐานว่าบริเวณนี้น่าจะมีสำนักสงฆ์อยู่ก่อนแล้ว ต่อมาคุณหญิงเกษม ณ บางช้าง บ้านอยู่ เมืองราชบุรี ได้ถวายที่ดินให้สร้างวัด เมื่อ พ.ศ. 2371 เนื้อที่ 10 ไร่ 3 งาน 42 ตารางวา ได้ขอจัดตั้งเป็นวัด เมื่อ พ.ศ. 2385 อุโบสถหลังแรกเป็นทรงไทย ไม้เนื้อแข็ง ได้รับวิสุงคามสีมา ครั้งแรก พ.ศ. 2419 ต่อมาสมัยหลวงปู่สินเจ้าอาวาสรูปที่ 5 ได้รื้ออุโบสถหลังเดิมแล้วสร้างใหม่แบบก่ออิฐถือปูน ได้รับการบูรณปฏิสังขรณ์ตลอดมา จนกระทั่งอุโบสถเก่าชำรุดทรุดโทรมมาก จึงได้สร้างอุโบสถหลังใหม่ขึ้น และได้รับพระราชทานวิสุงคามสีมา เมื่อวันที่ 3 กรกฎาคม 2535

ศาสนสถานสำคัญในวัด
------------------

* อุโบสถ และพระประธานในอุโบสถ
* พระปูนปั้นปางสมาธิ พระพุทธบาทจำลอง สร้างเมื่อ พ.ศ. 2472
* ศาลเจ้าแม่ตะเคียนทอง
* หอระฆัง (รวยไม่เลิก) หอระฆังของเก่าสวยงาม
* หลวงพ่อปิดตามหาลาภ (รวยไม่เลิก)

ลำดับเจ้าอาวาส
--------------

* หลวงปู่เพ็ง
* หลวงปู่สิน
* หลวงพ่อสอน พระครูบริหารสุตกิจ
* พระอธิการเจิม

อ้างอิง
-------

* สำนักวัฒนธรรมจังหวัดสมุทรสงคราม กระทรวงวัฒนธรรม
**อู๋ จื่อซฺวี** เกิดในยุคชุนชิว เป็นลูกชายของหงอเสีย และเป็นน้องชายของหงอเสียง แต่เดิมเขาเป็นขุนนางในเมืองฌ้อ โดยมีตำแหน่งเป็นอาจารย์ของไทจูเกี๋ยน (太子建) เมื่อบิดาและพี่ชายของเขา ถูกฮุยบอเก๊กใส่ความหาว่า ทั้งสองรับสินบนมาจากเมืองจิ้นเพื่อหวังโจมตีเมืองฌ้อ(ฉู่) จนถูกประหารชีวิต เขาได้หลบหนีการจับกุมและได้รับความช่วยเหลือจากซินเปาสู่ จากนั้นพาไทจูเกี๋ยนไปอยู่ที่เมืองเตง แต่ทว่าไทจูเกี๋ยนก็ถูกสั่งประหารโดยเตงเติ้งก๋ง เนื่องด้วยไทจูเกี๋ยนคิดเป็นไส้ศึกให้กับเมืองจิ้นเพื่อหวังจะมาโจมตีเมืองเตง ทำให้เขาต้องพาบุตรชายของไทจูเกี๋ยนคือ ก๋งจูเซ่ง หนีไปยังเมืองหงอ(อู๋)

ตอนที่เขากับก๋งจูเซ่งหนีไปยังเมืองหงอนั้น ในนิยายเลียดก๊กกล่าวไว้ว่า เขาได้รับความช่วยเหลือจากหมอตงโกก๋ง (东皋公) กับชาวประมงชื่อยี่เตียงหยิน และผู้หญิงนิรนามนางหนึ่งที่ไม่ทราบชื่อ โดยหมอตงโกก๋งได้ให้เขาหลบซ่อนตัวจากทหารเมืองฌ้อ ส่วนยี่เตียงหยินกับผู้หญิงนิรนามก็ช่วยหาข้าวให้เขากับก๋งจูเซ่งได้กิน จากนั้นทั้งสองคนก็ได้ถึงเมืองหงอ หงออ๋องเหลียวก็อนุญาตให้ชุบเลี้ยง เมื่อได้มาอยู่ในเมืองหงอ เขาก็ได้เป็นเพื่อนกับจวนจูและอุปราชกีก๋อง มีเรื่องเล่าว่า เมื่อเขามาถึงเมืองหงอนั้น สีผมก็เริ่มเปลี่ยนเป็นสีขาว จึงสันนิษฐานว่าเขาอาจมีความเครียดระหว่างการหลบหนีเป็นเวลานาน

ต่อมาเขาได้ร่วมมือกับจวนจูและอุปราชกีก๋อง ได้วางแผนลอบสังหารอ๋องเหลียวเป็นผลสำเร็จ อุปราชกีก๋องจึงได้ปกครองเมืองหงอ(อู๋) เมื่อกีก๋องต้องการจะโจมตีเมืองฌ้อ(ฉู่) เขาได้เสนอชื่อซุนบู๊ให้เป็นแม่ทัพใหญ่ คอยคิดกลยุทธ์สำหรับการศึกทั้งปวง จากนั้นเขาได้เป็นหนึ่งในขุนพลที่ยกทัพไปปราบเมืองฌ้อ ทางเมืองฌ้อได้ส่งซิมมีทรุดคอยต้านทานการโจมตีของเมืองหงอ แต่พ่ายแพ้และเมืองหลวงก็ถูกยึด ฌ้อเจียวอ๋องซึ่งเป็นผู้นำของเมืองฌ้อในตอนนั้นได้หลบหนีไป มีเรื่องเล่าอีกว่า เมื่อเมืองหลวงของฌ้อถูกยึดได้แล้ว เขาก็ได้เดินทางไปยังสุสานของฌ้อเพงอ๋อง (อดีตเจ้านายของเขา) และสั่งให้ทหารทำการขุดสุสาน เมื่อเจอศพของฌ้อเพงอ๋อง เขาก็เกิดความโกรธแค้นเนื่องด้วยฌ้อเพงอ๋องเคยเชื่อคำยุยงของฮุยบอเก๊กจนสั่งประหารพ่อและพี่ชายของเขา เขาได้คว้ากระบองมาและทุบศพของฌ้อเพงอ๋องจนแหลกละเอียด

ต่อมา เมืองอวด(เยว่)กับเมืองหงอ(อู๋)ก็ได้ทำศึกกัน ปรากฏว่ากีก๋องได้รับบาดเจ็บเป็นแผลบาดทะยักเสียชีวิต ลูกชายของกีก๋องคือฮูเฉจึงได้ครองเมืองหงอต่อจากบิดา เมื่อครั้นหงออ๋องฮูเฉมีชัยชนะเหนืออวดอ๋องเกาเจียน เขาได้เสนอให้กำราบเมืองอวดให้ราบคาบ แต่ฮูเฉได้ปฏิเสธคำแนะนำของเขา แต่ไปรับคำแนะนำของเป๊กพีแทน เมื่อเกาเจียนสามารถฟื้นฟูแคว้นได้ด้วยความช่วยเหลือของฮวมเล้และบุนจง หงอจูสู่ก็พยายามเตือนให้เตรียมการระมัดระวัง แต่ฮูเฉก็ปฏิเสธอีก จนสุดท้ายฮูเฉจึงบังคับให้เขากระทำการอัตวินิบาตกรรม

ก่อนที่เขาจะตาย เขาได้สั่งลูกน้องว่า "ถ้าข้าตายแล้ว เจ้าจงควักเอาลูกตาของเราทั้งสองข้างไปติดไว้ที่บานประตูเมืองฝ่ายตะวันออก เราจะขอดูกองทัพเมืองอวด(เยว่)ทำลายเมืองหงอ(อู๋)" ครั้นสั่งเสียเสร็จ ก็เอากระบี่เชือดคอตาย จากนั้นอีก 11 ปีต่อมา เกาเจียนก็ทำลายเมืองหงอได้สำเร็จ ส่วนฮูเฉก็ได้ฆ่าตัวตายที่เขาอุยซู (姑蘇山)

วัฒนธรรมร่วมสมัย
----------------

ปี 1997 ลู่ซู่หมิง ผู้ซึ่งเคยรับบทเป็นกวนอู ในเรื่อง สามก๊ก ในปี 1994 ได้รับบท อู๋ จื่อซฺวี ในเรื่อง ซุนหวู่ ตำราพิชัยสงคราม

แหล่งข้อมูลอื่น
---------------

* *The Story of Ng Gee Sui*

* *Biography of Wu Zixu, Shiji Vol. 66[*ลิงก์เสีย*]*, in Chinese (Wikisource)
* *เลียดก๊ก ฉบับหอสมุดวชิรญาณ* ตั้งแต่ตอนที่ 71 ถึง 83
**วัดผาสุกมณีจักร** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในหมู่ที่ 9 บ้านทุ่งกลาง ตำบลบางพูด อำเภอปากเกร็ด จังหวัดนนทบุรี

วัดผาสุกมณีจักรสร้างขึ้นเมื่อวันที่ 26 ตุลาคม พ.ศ. 2520 โดยนายผาสุกและนางเง็ก มณีจักร ได้บริจาคที่ดินและริเริ่มก่อสร้างอาคารเสนาสนะ ใช้ชื่อวัดว่า "วัดผาสุกมณีจักร" เพื่อเป็นเกียรติแก่ผู้บริจาคที่ดินและริเริ่มสร้างวัด และใช้เรียกกันมาจนถึงปัจจุบันวัดได้รับพระราชทานวิสุงคามสีมาเมื่อวันที่ 7 พฤศจิกายน พ.ศ. 2522

อาคารเสนาสนะได้แก่ อุโบสถ สร้างเมื่อ พ.ศ. 2521 เป็นอาคารคอนกรีตเสริมเหล็ก ภายในมีพระประธานประจำอุโบสถปางพระพุทธชินราช สร้างเมื่อ พ.ศ. 2522 ศาลาการเปรียญ สร้างเมื่อ พ.ศ. 2530 เป็นอาคารคอนกรีตเสริมเหล็ก ภายในมีพระประธานเป็นพระพุทธรูปปางตรัสรู้ สร้างเมื่อ พ.ศ. 2530 ศาลาอเนกประสงค์สร้างเมื่อ พ.ศ. 2537 เป็นอาคารคอนกรีตเสริมเหล็ก และศาลาบำเพ็ญกุศล สร้างด้วยคอนกรีตเสริมเหล็ก ปูชนียวัตถุที่สำคัญคือ *หลวงพ่อหยกขาว* เป็นพระพุทธรูปจากพม่า แกะสลักด้วยหยกขาว

เมื่อ พ.ศ. 2547 ศูนย์การศึกษานอกระบบและการศึกษาตามอัธยาศัยอำเภอปากเกร็ดขอใช้พื้นที่วัดเพื่อจัดกิจกรรมการเรียนการสอนและจัดกิจกรรมงานการศึกษานอกโรงเรียน เจ้าอาวาสจึงให้ใช้อาคารโรงเรียนปริยัติธรรมเป็นที่พบกลุ่มจนกระทั่ง พ.ศ. 2548 ได้มีการสร้างอาคารหลังใหม่ขึ้นและให้ย้ายจากอาคารโรงเรียนปริยัติธรรมไปอยู่อาคารหลังใหม่จนถึงปัจจุบัน

อ้างอิง
-------

1. ↑  "วัดผาสุกมณีจักร เมืองทองธานี อ.ปากเกร็ด นนทบุรี". ทัวร์วัดไทย.
2. ↑  "วัดผาสุกมณีจักร". ศูนย์ข้อมูลกลางทางวัฒนธรรม.
3. ↑  "เส้นทางแห่งศรัทธา สัมผัสเสน่ห์มนต์รามัญ". p. 59.[*ลิงก์เสีย*]

แหล่งข้อมูลอื่น
---------------

* แผนที่และภาพถ่ายทางอากาศของ วัดผาสุกมณีจักร
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 13°54′43″N 100°32′29″E﻿ / ﻿13.911954°N 100.541299°E﻿ / 13.911954; 100.541299
**วัดบางวันทอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านหัวหาด ตำบลเหมืองใหม่ อำเภออัมพวา จังหวัดสมุทรสงคราม ทิศเหนือจรดคลองแควอ้อม ส่วนทิศตะวันตกจรดคลองบางวันทอง

วัดบางวันทองเป็นวัดเก่าแก่โบราณ ไม่ทราบว่าใครเป็นผู้สร้าง โบราณวัตถุที่ยังหลงเหลืออยู่ได้แก่แผ่นศิลาแดงเก่า ๆ และพระพุทธรูปที่ปรักหักพังเป็นต้น วัดเดิมอยู่ในคลอง (บางวันทอง) ไม่ทราบว่าชื่อวัดอะไร ต่อมามีคหบดีครอบครัวหนึ่ง สามีชื่อ วัน ภรรยาชื่อ ทอง เห็นว่าวัดตั้งอยู่ในทำเลที่ไม่สะดวกต่อการเดินทาง จึงได้บริจาคทรัพย์ของตนเพื่อย้ายวัดมาอยู่ปากคลอง (บางวันทอง) และริมฝั่งคลองแควอ้อม และได้ตั้งชื่อวัดว่า "วัดบางวันทอง" ตามนามผู้บริจาค ดังปรากฏในจารึกบริเวณฐานของพระพุทธรูปซึ่งประดิษฐานอยู่ในอุโบสถ วัดได้รับพระราชทานวิสุงคามสีมาเมื่อ พ.ศ. 2494

อุโบสถหลังใหม่สร้างบริเวณสถานที่เดิม ทาด้วยสีขาวทั้งหลัง หอกลองหรือหอระฆังเก่าอยู่ใกล้พระอุโบสถ ปูชนียวัตถุได้แก่ พระพุทธรูปนาคปรก เป็นพระพุทธรูปเก่าแก่คู่มากับวัด แกะสลักจากศิลาแดง และมีพระพุทธรูปโบราณสมัยสุโขทัย ปางมารวิชัย แกะสลักจากศิลาแดงเช่นกัน อัญเชิญมาจากวัดเดิมในคลองบางวันทองเมื่อ พ.ศ. 2477 ปัจจุบันประดิษฐานอยู่ในวิหารหน้าวัด ชาวบ้านเรียกว่า *หลวงพ่อแดง* มีงานปิดทองในเดือน 11 ของทุกปี

วัดบางวันทองมีเกจิอาจารย์คือ หลวงพ่อตาด ท่านทำยาแผนโบราณช่วยรักษาโรคให้แก่ชาวบ้านและประชาชนทั่วไปที่มาให้ท่านรักษาโรคให้ ศิษย์ของท่านได้ทำเหรียญรูปท่านเพื่อไว้เป็นที่ระลึกในงานถวายเพลิงของท่าน นับว่าเป็นเหรียญเก่าแก่เหรียญหนึ่งของท้องที่

อ้างอิง
-------

1. ↑  "วัดบางวันทอง". ศูนย์ข้อมูลกลางทางวัฒนธรรม.
2. ↑  "อุโบสถวัดบางวันทอง". ศูนย์ข้อมูลกลางทางวัฒนธรรม.
3. ↑  "หลวงพ่อตาด วัดบางวันทอง". ข่าวสด.
**วัดโบสถ์** ตั้งอยู่ที่ริมคลองแควอ้อม ตำบลบางบางกุ้ง อำเภอบางคนที จังหวัดสมุทรสงคราม ห่างจากตัวเมืองประมาณ 14 กิโลเมตรเป็นวัดที่สร้างขึ้นในสมัยกรุงศรีอยุธยา โดยท่านเศรษฐีทอง ซึ่งเล่ากันว่า มีภรรยาสองคนเป็นพี่น้องกัน คนพี่ชื่อใหญ่เป็นภรรยาหลวง มีลูกสาวคนหนึ่งหนีไปอยู่กินกับทาสในบ้าน เศรษฐีทองโกรธมากจึงตัดออกจากกองมรดกและไม่ให้กลับมาบ้านอีก จึงไปทำมาหากินอยู่ที่อยุธยา จนมีบุตรชายคนหนึ่งชื่อ "**สิน**" บวชเป็นสามเณรตั้งแต่เด็ก ศึกษาพระธรรมวินัยจนเป็นมหาเปรียญ จากนั้นได้อุปสมบทเป็นพระภิกษุ และเดินทางมาเยี่ยมโยมตา-ยาย ที่บางกุ้ง ทำให้ดีใจมากจึงสั่งให้ไปบอกโยมบิดา-มารดาว่าให้อภัย แล้วและขอให้กลับมาอยู่ด้วยกันที่บางกุ้ง ขณะนั้นอยู่ในระหว่างที่เศรษฐีทองกำลังสร้าง วัดโบสถ์อยู่ แต่ยังไม่เสร็จ และได้นิมนต์พระหลานชายให้กลับมาจำพรรษา พระมหาสินไม่ขัดศรัทธา แต่หลังจากนั้นไม่นาน เศรษฐีสองสามี-ภรรยาได้ถูกโจรปล้นบ้านและสังหารชีวิตพร้อมกัน วัดโบสถ์จึงสร้างไม่เสร็จ ไม่มีช่อฟ้า ใบระกา และไม่มีผู้ใดสร้างต่อให้แล้วเสร็จจนถึงปัจจุบัน มีเรื่องเล่าต่อกันมาว่า กำแพงโบสถ์เป็นกำแพงสองชั้น ถูกพม่ารื้อแล้วนำอิฐไปสร้างค่ายในสมัยศึกบางกุ้ง อิฐที่เหลือจาก พม่าทางวัดจึงรื้อนำมาสร้างกำแพงชั้นเดียว จนถึงปัจจุบัน
**คำมอกหลวง** หรือ คำมอกช้าง ยางมอกใหญ่ ชื่อวิทยาศาสตร์:  *Gardinia sootepensis* ภาษากะเหรี่ยงเรียก เพาะกะ เป็นไม้ในสกุลพุด วงศ์ Rubiaceae เป็นไม้ยืนต้นสูง 7-15 เมตร ผลัดใบในช่วงสั้นๆ ก่อนออกดอก มียางสีเหลือง กิ่งอ่อนมีขนสั้นปกคลุม ใบเดี่ยว เรียงตรงข้าม ใบเหนียวและสากคาย ใบเดี่ยว มีหูใบลักษณะเป็นปลอกหุ้มกิ่ง หลุดร่วงง่าย เห็นรอยแผลชัดเจน ดอกเดี่ยวออกที่ซอกใบโคนกลีบดอกเชื่อมติดกันเป็นหลอด ยาว 5–10 เซนติเมตร ปลายแยกเป็น 5 แฉก กลีบหนาขอบบิดและม้วน เมื่อบานมีเส้นผ่านศูนย์กลาง 5–7 เซนติเมตร ดอกทยอยบานจนเต็มต้นในเวลาใกล้เคียงกัน ดอกแรกแย้มช่วงเย็นเป็นสีขาวนวลและเปลี่ยนเป็นสีเหลืองเข้ม เมื่อใกล้โรยมีกลิ่นหอมแรงมากขึ้น และร่วงตอนบ่ายวันรุ่งขึ้น ส่งกลิ่นหอมอ่อนๆ ตลอดวันและหอมแรงใกล้พลบค่ำ ออกดอกเดือนมีนาคม – เมษายน ผลมีเมล็ดเดียว สีเขียว เมล็ดแบน 

คำมอกหลวงกระจายพันธุ์ในป่าดิบแล้งและป่าเต็งรังทางภาคเหนือ ภาคตะวันออกเฉียงเหนือและภาคกลาง พบครั้งแรกที่ดอยสุเทพ จังหวัดเชียงใหม่ โดยหมอคาร์ ชาวไอริช ชื่อสปีชีส์ตั้งตามดอยสุเทพ ใช้เป็นไม้ประดับ ชาวกะเหรี่ยงนำผลไปรับประทาน

อ้างอิง
-------

* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551. หน้า 105
* ขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต) มหาวิทยาลัยเชียงใหม่271 หน้า ดูฉบับเต็ม เก็บถาวร 2021-06-04 ที่ เวย์แบ็กแมชชีน
**คลองแควอ้อม** บ้างเรียก **แม่น้ำแควอ้อม** เป็นคลองที่แยกจากแม่น้ำแม่กลองฝั่งขวาที่บ้านศาลเจ้า ตำบลคุ้งกระถิน อำเภอเมืองราชบุรี จังหวัดราชบุรี ไหลเป็นเส้นแบ่งเขตจังหวัดระหว่างอำเภอเมืองราชบุรี กับอำเภอวัดเพลง จังหวัดราชบุรี และอำเภอบางคนที กับอำเภออัมพวา จังหวัดสมุทรสงคราม ไปลงแม่น้ำแม่กลองฝั่งขวา ที่แนวแบ่งเขตตำบลบางกุ้ง อำเภอบางคนที กับตำบลแควอ้อม อำเภออัมพวา คลองมีความยาว 18 กิโลเมตร

ตามหลักฐานทางประวัติศาสตร์จากสภาพภูมิประเทศ คลองแควอ้อม คือ แม่น้ำแม่กลองสายเก่า ที่ออกสู่ทะเลบริเวณอำเภอวัดเพลงในอดีต ขณะที่แม่น้ำแม่กลองแยกจากแม่น้ำอ้อมที่เมืองราชบุรี คือ เส้นทางน้ำที่เกิดขึ้นสมัยหลังไหลผ่านที่ราบลุ่มเกิดใหม่ซึ่งอยู่ทางด้านตะวันออกไปออกสู่อ่าวไทย

ชุมชนเก่าแก่เริ่มตั้งแต่บริเวณปากคลองวัดประดู่จนถึงปลายคลองแควอ้อมที่บรรจบกับแม่น้ำแม่กลองที่ตำบลบางกุ้งและตำบลแควอ้อม มีวัดเก่าแก่สมัยอยุธยาที่ปรากฏเรียงรายบริเวณริมสองฝั่งลำน้ำทั้งสายหลักและสายรอง ได้แก่ วัดบางวันทอง วัดโบสถ์ วัดบางกุ้ง วัดบางสะแก วัดแก้วเจริญ วัดท้องคุ้ง และวัดอมรเทพ เป็นต้น

อ้างอิง
-------

1. ↑  สำนักงานราชบัณฑิตยสภา. *อักขรานุกรมภูมิศาสตร์ไทย เล่ม ๒ (อักษร ก-ธ) ฉบับราชบัณฑิตยสภา*. พิมพ์ครั้งที่ ๔. กรุงเทพมหานคร : สำนักพิมพ์คณะรัฐมนตรีและราชกิจจานุเบกษา, ๒๕๕๙. (แก้ไขปรับปรุงข้อมูลเมื่อ พ.ศ. ๒๕๖๓)
2. ↑  ชนิธิกาญจน์ จีนใจตรงและกฤตพร ห้าวเจริญ (กันยายน–ธันวาคม 2563). "ภูมิทัศน์วัฒนธรรมของชุมชนดั้งเดิม กรณีศึกษาชุมชนคลองแควอ้อม จังหวัดสมุทรสงคราม". *วารสารสิ่งแวดล้อมสรรค์สร้างวินิจฉัย*. ณะสถาปัตยกรรมศาสตร์ มหาวิทยาลัยขอนแก่น. **19** (3).`{{cite journal}}`: CS1 maint: date format (ลิงก์)
3. ↑  "ริมแควอ้อม". ศูนย์มานุษยวิทยาสิรินธร (องค์การมหาชน).
**เทวดาเดินดิน** เป็น ภาพยนตร์ไทยจากค่ายนิวไฟว์สตาร์หรือ ไฟว์สตาร์ โปรดักชั่น ในปัจจุบันจากการกำกับของท่านมุ้ย หม่อมเจ้าชาตรีเฉลิม ยุคล ออกฉายครั้งแรกเมื่อวันที่ 4 กันยายน พ.ศ. 2518 นำแสดงโดย สรพงษ์ ชาตรี วิยะดา อุมารินทร์ และ ต่อลาภ กำพุสิริ

ต่อมาในปี พ.ศ. 2544 ทาง ช่อง 3 และ อาร์เอส โปรโมชั่น 1992 ได้นำภาพยนตร์เรื่องนี้มารีเมคและสร้างใหม่ในรูปแบบละครโทรทัศน์นำแสดงโดย พงษ์พัฒน์ วชิรบรรจง อำพล ลำพูน เมทินี กิ่งโพยม เกียรติศักดิ์ อุดมนาค และ ศานติ ศานติเวชกุล นอกจากนี้ สรพงศ์ ชาตรี และ ต่อลาภ กำพุสิริ สองนักแสดงจากเวอร์ชันต้นฉบับก็ได้มาแสดงในละครเรื่องนี้ด้วย

เรื่องย่อ
---------

เรื่องราวของคน 3 คนคือ **พล** (สรพงษ์) , **น้อง** (วิยะดา) และ **ต้อย** (ต่อลาภ) ที่ออกปล้นฆ่าผู้คนตามอำเภอใจ จนได้รับฉายาจาก **ไพบูลย์** นักข่าวซึ่งเคยมีเรื่องกับพลมาก่อนว่า **เทวดาเดินดิน** ทำให้พวกเขาถูกไล่ล่าจาก **สารวัตรบุญ** (ครรชิต) นายตำรวจฝีมือดีพวกเขาทั้งสามได้เพื่อนร่วมทางอีกคนคือ **แอ๊ด** (กิตติ) โจรกระชากกระเป๋าของน้องที่พลขึ้นไปสู้ด้วยบนหลังคารถไฟจนเกือบตกจากหลังคารถไฟโชคดีที่พลช่วยเอาไว้ทันทำให้แอ๊ดซึ้งใจขอร่วมเดินทางไปด้วยระหว่างทางหนีลงใต้และได้พบกับเพื่อนร่วมทางคนสุดท้ายคือ **บูลย์** (บู๊) พนักงานธนาคารที่เบื่อนั่งนับเงินของคนอื่น สุดท้ายบทสรุปจะจบลงอย่างไร

นักแสดง
-------

* สรพงษ์ ชาตรี - พล
* วิยะดา อุมารินทร์ - น้อง
* ต่อลาภ กำพุสิริ - ต้อย
* น้ำเงิน บุญหนัก
* ครรชิต ขวัญประชา - สารวัตรบุญ
* กิตติ ดัสกร - แอ๊ด
* บู๊ วิบูลย์นันท์ - บูลย์

แหล่งข้อมูลอื่น
---------------

* *เทวดาเดินดิน* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ

| * ด
* ค
* ก
ผลงานโดย หม่อมเจ้าชาตรีเฉลิม ยุคล |
| --- |
| กำกับภาพยนตร์ | 
* มันมากับความมืด (2514)
* เขาชื่อกานต์ (2516)
* เทพธิดาโรงแรม (2517)
* ความรักครั้งสุดท้าย (2517)
* ผมไม่อยากเป็นพันโท (2518)
* นางแบบมหาภัย (2518)
* เทวดาเดินดิน (2519)
* รักคุณเข้าแล้ว (2520)
* ทองพูน โคกโพ ราษฎรเต็มขั้น (2520)
* กาม (2521)
* อุกาฟ้าเหลือง (2523)
* ถ้าเธอยังมีรัก (2524)
* มือปืน (2526)
* อิสรภาพของทองพูน โคกโพ (2527)
* ครูสมศรี (2529)
* คนเลี้ยงช้าง (2533)
* น้องเมีย (2533)
* มือปืน 2 สาละวิน (2536)
* เฮโรอีน (2537)
* เสียดาย (2537)
* เสียดาย 2 (2539)
* กล่อง (2541)
* สุริโยไท (2544)
* ความรักครั้งสุดท้าย (2546)
* ตำนานสมเด็จพระนเรศวรมหาราช (2550–2558)
	+ องค์ประกันหงสา
	+ ประกาศอิสรภาพ
	+ ยุทธนาวี
	+ ศึกนันทบุเรง
	+ ยุทธหัตถี
	+ อวสานหงสา
* พันท้ายนรสิงห์ (2558–2559)

 |  |
| อำนวยการสร้าง | 
* คืนบาป พรหมพิราม (2546)
* โหมโรง (2547)

 |
**จิราพร สินธุไพร** (ชื่อเล่น: น้ำ; เกิด: 1 กันยายน พ.ศ. 2530) รองหัวหน้าพรรคเพื่อไทย สมาชิกสภาผู้แทนราษฎร เขต 5 จังหวัดร้อยเอ็ด 2 สมัย กรรมการในคณะกรรมการประสานงานพรรคร่วมรัฐบาล (วิปรัฐบาล) อดีตกรรมการในคณะกรรมการประสานงานพรรคร่วมฝ่ายค้าน (วิปฝ่ายค้าน) ในสภาผู้แทนราษฎรไทย ชุดที่ 25

ประวัติ
-------

เกิดเมื่อวันอังคารที่ 1 กันยายน พ.ศ. 2530 ที่ตำบลหนองทัพไทย อำเภอพนมไพร จังหวัดร้อยเอ็ด เป็นบุตรสาวคนโตของนิสิต สินธุไพร อดีตสมาชิกสภาผู้แทนราษฎรจังหวัดร้อยเอ็ด อดีตกรรมการบริหารพรรคพลังประชาชน และอดีตแกนนำกลุ่มแนวร่วมประชาธิปไตยต่อต้านเผด็จการ กับเอมอร สินธุไพร อดีตสมาชิกสภาผู้แทนราษฎรจังหวัดร้อยเอ็ด พรรคเพื่อไทย มีน้องสาวหนึ่งคน ชญาภา สินธุไพร สมาชิกสภาผู้แทนราษฎร เขต 8 จังหวัดร้อยเอ็ด

จบการศึกษาจากโรงเรียนยโสธรพิทยาคม อำเภอเมืองยโสธร จังหวัดยโสธร ก่อนจะเข้ามาศึกษาต่อที่โรงเรียนสามเสนวิทยาลัย เขตพญาไท กรุงเทพมหานคร จบการศึกษาในระดับปริญญาตรี จาก ม.อัสสัมชัญ และ ปริญญาโท รัฐศาสตรมหาบัณฑิต จาก ม.รามคำแหง ปริญญาโทใบที่สอง สาขาธุรกิจระหว่างประเทศ จากเมือง Reading ประเทศอังกฤษ ขณะนี้กำลังศึกษาต่อในระดับปริญญาตรี คณะนิติศาสตร์ ม.ธรรมศาสตร์

### การเมือง

ลงสมัครรับเลือกตั้งสมาชิกสภาผู้แทนราษฎร เมื่อวันที่ 24 มีนาคม พ.ศ. 2562 ในเขตเลือกตั้งที่ 5 จังหวัดร้อยเอ็ด สังกัดพรรคเพื่อไทย และได้รับเลือกตั้งครั้งแรกโดยมีคะแนนสูงเป็นอันดับที่ 1 ของจังหวัดร้อยเอ็ด ด้วยคะแนน 58,842 คะแนน 

ต่อมาวันที่ 27 สิงหาคม พ.ศ. 2562 สมพงษ์ อมรวิวัฒน์ หัวหน้าพรรคเพื่อไทย ได้เซ็นแต่งตั้ง นางสาวจิราพร สินธุไพร เป็นรองโฆษกพรรคเพื่อไทย ร่วมกับ นางสาวสรัสนันท์ อรรณนพพร, รท.หญิง สุณิสา ทิวากรดำรง, นายชุมสาย ศรียาภัย และ นายรัฐภูมิ โตคงทรัพย์  นอกจากนี้ นางสาวจิราพร ยังรั้งตำแหน่งเลขานุการคณะกรรมาธิการการพัฒนาเศรษฐกิจ สภาผู้แทนราษฎร คณะกรรมาธิการวิสามัญพิจารณาศึกษาแนวทางในการบริหารจัดการการชำระหนี้กองทุนเงินให้กู้ยืมเพื่อการศึกษา รองประธานคณะอนุกรรมาธิการศึกษาความคุ้มค่าและประสิทธิผลการส่งเสริมการลงทุนต่อการพัฒนาเศรษฐกิจ ที่ปรึกษาคณะอนุกรรมาธิการพัฒนาเศรษฐกิจการเชื่อมโยงแหล่งท่องเที่ยวฝั่งอันดามันสู่อ่าวไทย ที่ปรึกษาคณะอนุกรรมาธิการเพื่อพิจารณาศึกษาปัญหาเรื่องข้าว เลขานุการกลุ่มมิตรภาพสมาชิกรัฐสภาไทยคิวบา กรรมการกลุ่มมิตรภาพสมาชิกรัฐสภาไทยเอสโตเนีย

ในการเลือกตั้ง พ.ศ. 2566 จิราพรลงสมัครและชนะการเลือกตั้ง โดยได้รับคะแนนเสียง คะแนน 61,288 ชนะ เป็นผู้ได้รับเลือกตั้งเป็น ส.ส. อันดับสูงที่สุดในประเทศ (คิดจากสัดส่วนคะแนนในเขต) ถึง 69.35% จาก พรรคเพื่อไทย

### สมาชิกสภาผู้แทนราษฎร

จิราพร สินธุไพร ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดร้อยเอ็ด สังกัดพรรคเพื่อไทย
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดร้อยเอ็ด สังกัดพรรคเพื่อไทย

เครื่องราชอิสริยาภรณ์
---------------------

* พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)

อ้างอิง
-------

1. ↑
2. ↑
3. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓ เก็บถาวร 2022-10-07 ที่ เวย์แบ็กแมชชีน, เล่ม ๑๓๘ ตอนพิเศษ ๑ ข หน้า ๑๒, ๒๒ มกราคม ๒๕๖๔

แหล่งข้อมูลอื่น
---------------

* เก็บถาวร 2020-02-23 ที่ เวย์แบ็กแมชชีน จากเว็บไซต์ispacethailand
* จากเว็บไซต์bbc
* จากเว็บไซต์thestandard
**วัดบางคา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองใหม่ อำเภอราชสาส์น จังหวัดฉะเชิงเทรา

วัดบางคา หรือมือีกชื่อว่า **วัดราษฎร์ศรัทธาธรรม** ที่มาของชื่อวัดมาจากแต่เดิมบริเวณที่ตั้งวัดเป็นป่าหญ้าคา ต่อมาชาวบ้านได้ช่วยกันถางและสร้างเป็นวัดขึ้นมาเมื่อ พ.ศ. 2407 โดยตั้งชื่อ "วัดบางคา" ซึ่งปลัดอ่อนตาได้บริจาคทรัพย์สร้างวัดเป็นเงิน 1,600 บาท จึงสำเร็จและได้ผูกพัทธสีมาในราว พ.ศ. 2417 มีพระอาจารย์ยอดเป็นเจ้าอาวาสรูปแรก ในสมัยพระครูพุทธิสารเป็นเจ้าอาวาส ได้จัดการสร้างกุฏิ ศาลาการเปรียญ หอสวดมนต์ ศาลาท่าน้ำ หอระฆัง และขยายเขตวัดไปกว้างกว่าเดิม 

อุโบสถหลังใหม่ได้รับพระราชทานวิสุงคามสีมาเมื่อ พ.ศ. 2470 ผูกพัทธสีมาใหม่เมื่อ พ.ศ. 2471 อุโบสถรูปทรงแบบทรงไทยโครงสร้างทำด้วยคอนกรีตเสริมเหล็ก เครื่องบนไม้สัก หลังคามุงกระเบื้องเคลือบสีแบบเก่าจากประเทศจีน สีเหลืองขอบเขียวกำแพงผนังโบสถ์ฉาบปูนขาว กำแพงแก้วคอนกรีตเสริมเหล็ก มีขนาดกว้าง 12 เมตร ยาว 22 เมตร ปูชนียวัตถุมีพระพุทธรูปสำริดปางสมาธิ หน้าตักกว้าง 24 นิ้ว อายุมากกว่า 100 ปี มีเจดีย์เก่าชายคลอง 1 องค์ และยังมีศิลปกรรมสำคัญคือ ธรรมาสน์ไม้แกะสลักลายไทย

อ้างอิง
-------

1. ↑  "วัดบางคา". สำนักงานพระพุทธศาสนาแห่งชาติ.
2. ↑  "อุโบสถวัดบางคา ตำบลเมืองใหม่ อำเภอราชสาส์น". ศูนย์ข้อมูลกลางทางวัฒนธรรม.
3. ↑  นัยนา ศีลธร, วิติ จงไพศาล, เกรียงศักดิ์ บุญประสิทธิ์, สันติ ผลิผล. *ประวัติวัดทั่วรา่ชอาณาจักร เล่ม 19* (1 ed.). กรมการศาสนา กระทรวงศึกษาธิการ. p. 85.`{{cite book}}`: CS1 maint: multiple names: authors list (ลิงก์)
***สงครามชิงบัลลังก์*** (เกาหลี: 화정) เป็นซีรีส์โทรทัศน์อิงประวัติศาสตร์ของเกาหลีใต้ปี ค.ศ. 2015 นำแสดงโดย ชา ซึง-ว็อน, อี ย็อน-ฮี, คิม แจ-ว็อน, ซอ คัง-จุน, ฮัน จู-วัน และ โช ซ็อง-ฮา ออกอากาศทางช่องเอ็มบีซี ตั้งแต่วันที่ 13 เมษายน ถึง 29 กันยายน ค.ศ. 2015 ในวันจันทร์และวันอังคาร เวลา 22:00 น. (เวลามาตรฐานเกาหลี) จำนวน 50 ตอน

เนื้อเรื่อง
-----------

เจ้าชายควังแฮ (แสดงโดย ชา ซึง-ว็อน) พระราชโอรสของพระสนม แย่งชิงราชบัลลังก์โชซอนจากสายพระโลหิตโดยตรงของพระราชบิดา พระเจ้าซ็อนโจ (แสดงโดย พัค ย็อง-กยู)

หลังจากพระอนุชา เจ้าชายย็องชัง (แสดงโดย ช็อน จิน-ซอ) ถูกสำเร็จโทษ เจ้าหญิงช็องมย็อง (แสดงโดย อี ย็อน-ฮี) ซึ่งหนีออกจากวังได้ ระหว่างการสังหารหมู่ เริ่มใช้ชีวิตแบบสามัญชนด้วยการปลอมตัวเป็นผู้ชายพร้อมวางแผนแก้แค้น

นักแสดง
-------

### นักแสดงหลัก

* ชา ซึง-ว็อน รับบท อี-ฮ็อน, เจ้าชายควังแฮ
	+ อี แท-ฮวัน รับบท อี ฮ็อน (วัยรุ่น)

อ้างอิง
-------

1. ↑  Kwon, Ji-youn (April 7, 2015). "Gwanghaegun returns in *factional* drama". *The Korea Times*. สืบค้นเมื่อ April 8, 2015.
2. ↑  Doo, Rumy (April 8, 2015). "Fact, fiction mingle in *Splendid Politics*". *The Korea Herald*. สืบค้นเมื่อ April 8, 2015.
3. ↑  Sung, So-young (January 31, 2015). "Cha stars as prince in drama". *Korea JoongAng Daily*. สืบค้นเมื่อ March 26, 2015.
4. ↑  Kim, Yeon-ji (March 26, 2015). "Cha Seung-won has to act hungry for power". *Korea JoongAng Daily*. สืบค้นเมื่อ March 26, 2015.